George David Birkhoff
George David Birkhoff, 21.3.1884-12.11.1944, amerikansk matematiker. Professor ved Harvard University 1912-44. Birkhoff er især kendt for sine bidrag til teorien for differentialligninger, som han, inspireret af Poincaré, studerede ved geometriske og topologiske metoder. Birkhoff ydede en pionerindsats i teorien for dynamiske systemer og bidrog ligeledes til matematisk fysik.